**Latvijas Lauksaimniecības universitātei deleģētie pārvaldes uzdevumi 2022. gadā**

1. 2022. gada siltumnīcefekta gāzu (turpmāk – SEG) inventarizācijas papildināšana lauksaimniecības sektoram saskaņā ar 2021. gada 12. februāra deleģēšanas līgumu Nr. V/6/2021, tai skaitā:
   1. sagatavot 2022. gada nacionālā inventarizācijas ziņojuma gala versiju par lauksaimniecības sektoru, tai skaitā sagatavot un iestrādāt ziņojumā nepieciešamos precizējumus;
   2. saskaņā ar Ministrijas pieprasījumu piedalīties komentāru un atbilžu sagatavošanā Eiropas Komisijai sākotnējā izvērtējuma ietvaros, Saistību pārdales lēmuma (ESD) visaptverošā pārbaudē un Latvijas institūciju izvērtējumā par SEG inventarizāciju saistībā ar lauksaimniecības sektoru.
2. Sagatavot un apkopot Eiropas Komisijas (turpmāk - Komisija) noteiktā atskaitīšanās formātā (*CRF Summary 2*) aptuvenās SEG emisijas par 2021. gadu lauksaimniecības sektoram, kā arī sniegt paskaidrojošo informāciju par emisiju laikrindu.
3. Sagatavot priekšlikumus 2023. gadā veicamās SEG emisiju inventarizācijas no lauksaimniecības sektora pilnveidošanai.
4. Sagatavot SEG emisiju aprēķinus lauksaimniecības sektoram par 2021. gadu un pārrēķinus pēc nepieciešamības par 1990.-2019. gadu ņemot vērā kvalitātes kontroles un kvalitātes nodrošināšanas plānu Latvijas SEG inventarizācijai un starptautisko auditoru norādījumus, tai skaitā:
   1. elektroniski apkopot kopējā standartizētā ziņošanas formātā (*CRF Reporter*) un integrētā emisiju aprēķināšanas datubāzē (*MESAP*) iegūtos vai aprēķinātos darbības datus un datus par SEG emisijām atbilstoši Apvienoto Nāciju Organizācijas Vispārējās konvencijas (turpmāk - Konvencija) ziņošanas vadlīnijām ikgadējo inventarizāciju sagatavošanai, iesniedzot sagatavoto informāciju Ministrijai;
   2. novērtēt neprecizitātes iegūtajiem vai aprēķinātajiem darbības datiem, emisiju faktoriem un datiem par SEG emisijām no lauksaimniecības sektora un iesniegt Ministrijai speciālā Excel formātā;
   3. pilnveidot SEG emisiju novērtējumu par lauksaimniecības sektoru saskaņā ar Konvencijas starptautisko ekspertu rekomendācijām, tai skaitā pilnveidot pēc nepieciešamības instrukciju par lauksaimniecības sektora SEG inventarizācijas sagatavošanu, kā arī sadarboties ar Ministriju SEG inventarizācijas apkopošanas laikā;
   4. sagatavot 2022. gada nacionālā inventarizācijas ziņojuma (*National inventory report*) nodaļas angļu valodā par lauksaimniecības sektoru, balstoties uz Ministrijas izstrādāto instrukciju Latvijas SEG inventarizācijas sagatavošanai, t.i., vispārējo aprakstu par sektoru, SEG emisiju laika rindu aprakstu, par visām veiktajām izmaiņām, uzlabojumiem, pielietotām metodēm, pieņēmumiem, salīdzinājumu ar pēdējo iesniegto inventarizāciju, ievērotām kvalitātes kontroles procedūrām;
   5. Veikt netiešo SEG emisiju aprēķinus, izmantojot 2006. gada Klimata pārmaiņu starpvaldību padomes un Eiropas Vides aģentūras 2013. gada Gaisa piesārņojošo emisiju inventarizāciju vadlīnijas.
5. Sagatavot nepieciešamo informāciju par lauksaimniecības sektoru 5. divgadu pārskatam (BR5) un 8. Nacionālajam ziņojumam ANO Vispārējās konvencijas par klimata pārmaiņām ietvaros, tai skaitā piedalīties sanāksmēs.
6. Nodrošināt analītisku atbalstu Eiropas Parlamenta un Padomes 2018. gada 30. maija regulas 2018/842 priekšlikuma vērtēšanā un Latvijas nacionālās pozīcijas gatavošanā attiecībā uz 2030. gada ES jauno klimata politikas mērķu pārdali nacionālā līmenī un KLP ietvaros.
7. Darbs pie 2017. gada 12. decembra MK noteikumu Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” pārskatīšanas saistībā ar emisiju aprēķinu no lauksaimniecības sektora un SEG prognožu sagatavošanas lauksaimniecības sektoram, tai skaitā dalība sanāksmēs.
8. Veikt kvalitātes kontroli Zemes izmantošanas, zemes izmantošanas maiņas un mežsaimniecības sektora pamatavotiem 2022. gada SEG inventarizācijai, kas saistīti ar lauksaimniecības sektoru atbilstoši kvalitātes kontroles un kvalitātes nodrošināšanas plānam.
9. Darbs pie 2022. gada divgadu Ziņojuma par politiku, pasākumiem un SEG prognozēm EK par lauksaimniecības sektoru precizēšanas (sniegt atbildes uz starptautisko auditoru jautājumiem u.c.) ).
10. Darbs pie 2023. gada divgadu Ziņojuma par politiku, pasākumiem un SEG prognozēm EK par lauksaimniecības sektoru (dalība rīkotajās sanāksmēs nacionālā un starptautiskā līmenī, ziņojuma projekta versijas par lauksaimniecības sadaļu sagatavošana, u.c.).
11. Darbs pie Nacionālā enerģētikas un klimata plāna atjaunināšanas un progresa ziņojuma sagatavošanas, kas saistīts ar lauksaimniecības sektora SEG emisijām (dalība rīkotajās sanāksmēs, atbilžu sagatavošana uz uzdotajiem jautājumiem pēc Ministrijas uzaicinājuma ).
12. Pēc Ministrijas pieprasījuma piedalīties Latvijā organizētajos pasākumos (tai skaitā, ikgadējā sanāksmē par SEG inventarizāciju, 2022. gada SEG inventarizācijas starptautiskā pārbaudē par lauksaimniecības sektoru Konvencijas ietvaros Latvijā uz vietas (1. nedēļa) un nepieciešamības gadījumā arī starptautiskajos pasākumos, kuros tiek apspriesti būtiski jautājumi saistībā ar emisijām no lauksaimniecības nozares.
13. Pēc Ministrijas pieprasījuma sniegt informāciju par SEG aprēķinu gaitu, tai skaitā par paredzamajām izmaiņām un iespējamajām problēmām, kā arī piedalīties šā Līguma uzraudzības sanāksmēs, prezentējot īstenotos šā Līguma uzdevumus.
14. Sagatavot kopsavilkuma atskaiti par 1.-13. uzdevumu izpildi latviešu valodā, pievienojot visus izmantotos un sagatavotos materiālus (tai skaitā emisiju aprēķinu Excel failus, un citus failus ar izmantotiem datiem) par SEG inventarizāciju, ziņojuma par politiku, pasākumiem un SEG prognozēm lauksaimniecības sektoram.
15. Saskaņā ar Norvēģijas finanšu instrumenta 2014.–2021.gada perioda programmas “Klimata pārmaiņu mazināšana, pielāgošanās tām un vide” 2020.gada 4.novembrī noslēgto projekta līgumu Nr. NFI/INP/01 “Par iepriekš noteiktā projekta “Klimata pārmaiņu politikas integrācija nozaru un reģionālajā politikā” īstenošanu”, turpināt darbu pie projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā” (turpmāk- NFI INP) 1.1. iznākuma 5.1. aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām”, tai skaitā apakšaktivitāšu 5.1.1. “Ekspertu darbs pie pētījumu veikšanas” un 5.1.3. “Digestātu un barības paraugu ķīmiskā analīze” ieviešanas, atbilstoši Līguma 7. pielikumā ietvertajam aprakstam.
16. Sagatavot Līgumā noteiktajā termiņā:
    1. ceturkšņa atskaites atbilstoši 5. un 6. pielikumā noteiktajam par NFI INP 5.1. aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām”, tai skaitā apakšaktivitāšu 5.1.1. “Ekspertu darbs pie pētījumu veikšanas”, 5.1.2. “Lauka darbi pētniecības fermās pētniecības veikšanai” 5.1.3. “Digestātu un barības paraugu ķīmiskā analīze” ieviešanas gaitu;
    2. starpposma atskaiti par pētījumu izpildes rezultātiem.

Plānoto uzdevumu izpildes termiņi ir apkopoti šā Līguma 1. pielikuma 1. tabulā.

1. tabula: Uzdevumu izpildes termiņi

|  |  |
| --- | --- |
| Uzdevums, saskaņā ar tehnisko specifikāciju | Izpildes termiņš |
| * 1. - 1.2 | 2022. gada 3. oktobris |
| 2. | 2022. gada 30. jūnijs |
| 3. | 2022. gada 1. septembris |
| 4.1.- 4.5. | 2022. gada 15. decembris |
| 5. | 2022. gada 1. septembris |
| 6. – 9. | 2022. gada 31. decembris |
| 10. | 2022. gada 1. septembris |
| 11. – 14. | 2022. gada 31. decembris |
| 15.-16. | 2022. gada 31. decembris (atskaites atbilstoši Līgumā noteiktajam termiņam) |

|  |  |
| --- | --- |
| **Vides aizsardzības un reģionālās attīstības ministrija**  vienotais reģistrācijas Nr. 90000028508  Peldu ielā 25, Rīgā, LV–1494  Valsts sekretāra vietnieks klimata  politikas jautājumos  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dagnis Dubrovskis | **Latvijas Lauksaimniecības**  **universitāte**  vienotais reģistrācijas Nr. 90000041898  Lielā iela 2,Jelgava, LV-3001  Zinātņu prorektore  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Irina Arhipova |